CELEX: 32020R0206
Language: el
Date: 2020-02-14 00:00:00
Title: Εκτελεστικός κανονισμός (ΕΕ) 2020/206 της Επιτροπής της 14ης Φεβρουαρίου 2020 για την έγκριση της διάθεσης στην αγορά φρουτοπολτού, χυμοπολτού, συμπυκνωμένου χυμοπολτού από Theobroma cacao L. ως παραδοσιακού τροφίμου από τρίτη χώρα σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, και για την τροποποίηση του εκτελεστικού κανονισμού (ΕΕ) 2017/2470 (Κείμενο που παρουσιάζει ενδιαφέρον για τον ΕΟΧ)

17.2.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 43/66
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/206 ΤΗΣ ΕΠΙΤΡΟΠΗΣ
         της 14ης Φεβρουαρίου 2020
         για την έγκριση της διάθεσης στην αγορά φρουτοπολτού, χυμοπολτού, συμπυκνωμένου χυμοπολτού από Theobroma cacao L. ως παραδοσιακού τροφίμου από τρίτη χώρα σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, και για την τροποποίηση του εκτελεστικού κανονισμού (ΕΕ) 2017/2470
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα νέα τρόφιμα, την τροποποίηση του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ. 258/97 και του κανονισμού (ΕΚ) αριθ. 1852/2001 της Επιτροπής (1), και ιδίως το άρθρο 15 παράγραφος 4,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2015/2283 προβλέπει ότι μόνο τα νέα τρόφιμα που έχουν εγκριθεί και περιλαμβάνονται στον ενωσιακό κατάλογο μπορούν να διατίθενται στην αγορά εντός της Ένωσης. Τα παραδοσιακά τρόφιμα από τρίτες χώρες είναι νέα τρόφιμα, όπως αυτά ορίζονται στο άρθρο 3 του κανονισμού (ΕΕ) 2015/2283.
                  
               
                     (2)
                  
                  
                     Ο εκτελεστικός κανονισμός (ΕΕ) 2017/2468 της Επιτροπής (2) ορίζει διοικητικές και επιστημονικές απαιτήσεις σχετικά με τα παραδοσιακά τρόφιμα από τρίτες χώρες.
                  
               
                     (3)
                  
                  
                     Σύμφωνα με το άρθρο 8 του κανονισμού (ΕΕ) 2015/2283, εκδόθηκε ο εκτελεστικός κανονισμός (ΕΕ) 2017/2470 της Επιτροπής (3) για την κατάρτιση ενωσιακού καταλόγου εγκεκριμένων νέων τροφίμων.
                  
               
                     (4)
                  
                  
                     Σύμφωνα με το άρθρο 15 παράγραφος 4 του κανονισμού (ΕΕ) 2015/2283, η Επιτροπή καλείται να αποφασίσει για την έγκριση και τη διάθεση, στην αγορά της Ένωσης, ενός παραδοσιακού τροφίμου από τρίτη χώρα.
                  
               
                     (5)
                  
                  
                     Στις 30 Ιανουαρίου 2019 και στις 28 Μαρτίου 2019 οι εταιρείες Nestec York Ltd. και Cabosse Naturals NV (στο εξής: αιτούσες) κοινοποίησαν στην Επιτροπή την πρόθεσή τους να διαθέσουν στην αγορά της Ένωσης φρουτοπολτό, χυμοπολτό, συμπυκνωμένο χυμοπολτό από Theobroma cacao L. («πολτός κακάο») ως παραδοσιακό τρόφιμο από τρίτη χώρα κατά την έννοια του άρθρου 14 του κανονισμού (ΕΕ) 2015/2283. Οι αιτούσες ζητούν να εγκριθεί η χρήση του φρουτοπολτού, χυμοπολτού, συμπυκνωμένου χυμοπολτού από Theobroma cacao L. σε φυσική μορφή ή ως συστατικό, για κατανάλωση από τον γενικό πληθυσμό.
                  
               
                     (6)
                  
                  
                     Σύμφωνα με το άρθρο 7 παράγραφος 2 του εκτελεστικού κανονισμού (ΕΕ) 2017/2468 η Επιτροπή ζήτησε από τις αιτούσες συμπληρωματικές πληροφορίες όσον αφορά την εγκυρότητα της κοινοποίησης. Οι ζητηθείσες πληροφορίες υποβλήθηκαν στις 12 Απριλίου 2019 και στις 20 Ιουνίου 2019.
                  
               
                     (7)
                  
                  
                     Οι πληροφορίες που υπέβαλαν οι αιτούσες αποδεικνύουν ότι ο φρουτοπολτός, ο χυμοπολτός, ο συμπυκνωμένος χυμοπολτός από Theobroma cacao L. έχουν ιστορικό ασφαλούς χρήσης ως τρόφιμα στη Βραζιλία.
                  
               
                     (8)
                  
                  
                     Σύμφωνα με το άρθρο 15 παράγραφος 1 του κανονισμού (ΕΕ) 2015/2283, στις 22 Μαΐου 2019 και στις 20 Ιουνίου 2019 η Επιτροπή διαβίβασε τις έγκυρες κοινοποιήσεις στα κράτη μέλη και στην Ευρωπαϊκή Αρχή για την Ασφάλεια των Τροφίμων (στο εξής: Αρχή).
                  
               
                     (9)
                  
                  
                     Ούτε τα κράτη μέλη ούτε η Αρχή υπέβαλαν στην Επιτροπή δεόντως αιτιολογημένες αντιρρήσεις ως προς την ασφάλεια της διάθεσης, στην αγορά της Ένωσης, φρουτοπολτού, χυμοπολτού, συμπυκνωμένου χυμοπολτού από Theobroma cacao L. εντός της προθεσμίας τεσσάρων μηνών που προβλέπεται στο άρθρο 15 παράγραφος 2 του κανονισμού (ΕΕ) 2015/2283.
                  
               
                     (10)
                  
                  
                     Η Επιτροπή θα πρέπει συνεπώς να εγκρίνει τη διάθεση στην αγορά της Ένωσης φρουτοπολτού, χυμοπολτού, συμπυκνωμένου χυμοπολτού από Theobroma cacao L. και να επικαιροποιήσει τον ενωσιακό κατάλογο των νέων τροφίμων.
                  
               
                     (11)
                  
                  
                     Επομένως, ο εκτελεστικός κανονισμός (ΕΕ) 2017/2470 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Ο φρουτοπολτός, χυμοπολτός, συμπυκνωμένος χυμοπολτός από Theobroma cacao L., όπως καθορίζεται στο παράρτημα του παρόντος κανονισμού, προστίθεται στον ενωσιακό κατάλογο εγκεκριμένων νέων τροφίμων που έχει θεσπιστεί με τον εκτελεστικό κανονισμό (ΕΕ) 2017/2470.
            
            
               2.   Η εγγραφή στον ενωσιακό κατάλογο που αναφέρεται στην παράγραφο 1 περιλαμβάνει τις προϋποθέσεις χρήσης και τις απαιτήσεις επισήμανσης που καθορίζονται στο παράρτημα του παρόντος κανονισμού.
            
         
         
            Άρθρο 2
            Το παράρτημα του εκτελεστικού κανονισμού (ΕΕ) 2017/2470 τροποποιείται σύμφωνα με το παράρτημα του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Φεβρουαρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 327 της 11.12.2015, σ. 1.
         
            (2)  Εκτελεστικός κανονισμός (ΕΕ) 2017/2468 της Επιτροπής, της 20ής Δεκεμβρίου 2017, για τον καθορισμό διοικητικών και επιστημονικών απαιτήσεων για παραδοσιακά τρόφιμα από τρίτες χώρες, σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα (ΕΕ 351 της 30.12.2017, σ. 55).
         
            (3)  Εκτελεστικός κανονισμός (ΕΕ) 2017/2470 της Επιτροπής, της 20ής Δεκεμβρίου 2017, για την κατάρτιση ενωσιακού καταλόγου νέων τροφίμων σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα (ΕΕ L 351 της 30.12.2017, σ. 72).
      
      
         
            ΠΑΡΑΡΤΗΜΑ
            Το παράρτημα του εκτελεστικού κανονισμού (ΕΕ) 2017/2470 τροποποιείται ως εξής:
            
                        1.
                     
                     
                        Η ακόλουθη καταχώριση προστίθεται στον πίνακα 1 (Εγκεκριμένα νέα τρόφιμα) κατ’ αλφαβητική σειρά:
                        
                                    Εγκεκριμένο νέο τρόφιμο
                                 
                                 
                                    Προϋποθέσεις υπό τις οποίες μπορεί να χρησιμοποιηθεί το νέο τρόφιμο
                                 
                                 
                                    Επιπρόσθετες ειδικές απαιτήσεις επισήμανσης
                                 
                                 
                                    Άλλες απαιτήσεις
                                 
                              
                                    «Φρουτοπολτός, χυμοπολτός, συμπυκνωμένος χυμοπολτός από Theobroma cacao L. (παραδοσιακό τρόφιμο από τρίτη χώρα)
                                 
                                 
                                    Δεν προσδιορίζεται
                                 
                                 
                                    Η ονομασία του νέου τροφίμου στην επισήμανση των τροφίμων στα οποία περιέχεται είναι “πολτός κακάο (Theobroma cacao L.)”, “χυμοπολτός κακάο (Theobroma cacao L.)” ή “συμπυκνωμένος χυμοπολτός κακάο (Theobroma cacao L.)” ανάλογα με τη χρησιμοποιούμενη μορφή.»
                                 
                                 
                                     
                                 
                              
                  
                        2.
                     
                     
                        Η ακόλουθη καταχώριση προστίθεται στον πίνακα 2 (Προδιαγραφές) κατ’ αλφαβητική σειρά:
                        
                                    Εγκεκριμένο νέο τρόφιμο
                                 
                                 
                                    Προδιαγραφές
                                 
                              
                                    «Φρουτοπολτός, χυμοπολτός, συμπυκνωμένος χυμοπολτός από Theobroma cacao L.
                                    (παραδοσιακό τρόφιμο από τρίτη χώρα)
                                 
                                 
                                    
                                       Περιγραφή/ορισμός
                                    
                                    Το παραδοσιακό τρόφιμο είναι ο φρουτοπολτός από τους καρπούς του κακαόδεντρου (Theobroma cacao L.), ο οποίος είναι η “υδατική, παχύρρευστη και όξινη ουσία στην οποία περιέχονται οι σπόροι”.
                                    Ο φρουτοπολτός κακάο λαμβάνεται με το άνοιγμα των καρπών του κακαόδεντρου και στη συνέχεια την αφαίρεση των σπόρων και των κελυφών· ακολούθως, ο πολτός υποβάλλεται σε παστερίωση και κατάψυξη. Ο χυμοπολτός κακάο και/ή ο συμπυκνωμένος χυμοπολτός κακάο παράγεται κατόπιν μεταποίησης (ενζυμική κατεργασία, παστερίωση, διήθηση και συμπύκνωση).
                                    
                                       Στοιχεία της τυπικής σύνθεσης του φρουτοπολτού, χυμοπολτού, συμπυκνωμένου χυμοπολτού κακάο
                                    
                                    Πρωτεΐνες (g/100 g): 0,0 έως 2,0
                                    Ολικά λιπαρά (g/100 g): 0,0 έως 0,2
                                    Ολικά σάκχαρα (g/100 g): > 11,0
                                    Τιμή Brix (° Brix): ≥ 14
                                    pH: 3,3 έως 4,0
                                    
                                       Μικροβιολογικά κριτήρια
                                    
                                    Συνολικός αριθμός καταμετρούμενων αποικιών (αερόβιων): < 10 000  cfu (1)/g
                                    Εντεροβακτηρίδια: ≤ 10 cfu/g
                                    
                                       Salmonella: Απουσία σε 25 g
                                 
                              
                  
               (1)  Cfu: μονάδα σχηματισμού αποικιών.».